চলছে ঈদুল আযহার ছুটি। বেশিরভাগ মানুষ ঈদ পালনে ছুটে গেছেন গ্রামে। অনেকে পর্যটন শহরে আবার কেউ কেউ দেশের বাইরে অবসর সময় কাটাতে ব্যস্ত। কিন্তু ২৪ ঘন্টা কিংবা ৩৬৫ দিন সেবাধর্মী প্রতিষ্ঠানের অনেককেই পালন করতে হয় বাড়তি দায়িত্ব। এই যেমন চিকিৎসকদের এতটুকু সুযোগ নেই অন্য অনেকের মতো সময় কাটানোর। আহত কিংবা জীবন-মৃত্যুর সন্ধিক্ষনে থাকা অসহায় মানুষগুলোর পাশে নির্ভরতার প্রতীক হিসেবে ২৪ঘন্টা কাজ করছেন এই পেশায় নিয়োজিতরা। এমনিভাবে সড়কে বিশৃঙ্খল অবস্থা এড়াতে নিজেদের সবটুকু উজাড় করে রোদ-বৃষ্টিতে রাজপথে ঘাম ঝরাচ্ছেন আইন-শৃঙ্খলা রক্ষাকারী বাহিনীর সদস্যরা।